27. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 195905/20817 της 13/27 Δεκ. 1951 Περί αναθέσεως αρμοδιότητος Υπουργού εις Αγορανομικάς Επιτροπάς και Αστυνομικάς Αρχάς. Έχοντες υπ’ όψιν: 1)Τας διατάξεις του Α.Ν. 1671/51 «περί Υπουργικού Συμβουλίου και Υπουργείων» και των άρθρ.1 και 6 του Ν.Δ. 136/46 «περί Αγορανομικού Κώδικος». 2)Την υπ’ αριθ. 140925/51 απόφασιν ημών περί αναθέσεως αρμοδιότητος Υπουργού εις Αγορανομικάς Επιτροπάς και 3)Το υπ’ αριθ. 14045/51 έγγραφον της Νομαρχίας Φωκίδος, αποφασίζομεν: 1)Αναθέτομεν εις τας Αγορανομικάς Επιτροπάς του Κράτους, πλην της τοιαύτης της περιφερείας των Πρωτοδικείων Αθηνών-Πειραιώς, την άσκησιν των αρμοδιοτήτων ημών του άρθρ.1 παρ.1 εδάφ. ια΄ του Ν.Δ. 136/46 «περί Αγορανομικού Κώδικος» ως προς την κατάταξιν εις κατηγορίας των διαφόρων κέντρων και καταστημάτων της έδρας των ως και εις πόλεις εχούσας πληθυσμόν άνω των 3.000 κατοίκων της περιφερείας των. 2)Εις δε τας Αστυνομικάς Αρχάς Χωροφυλακής, την κατάταξιν εις κατηγορίας των κέντρων και καταστημάτων των κωμοπόλεων και χωρίων της περιφερείας των, πληθυσμού κάτω των 3.000 κατοίκων, ων δεν εγένετο ήδη κατάταξις, παρά της Αγορανομικής Επιτροπής. Αι παρά των Αστυνομικών Αρχών Χωροφυλακής γινόμεναι κατατάξεις των κέντρων και καταστημάτων, θα υποβάλλωνται προς έγκρισιν εις την οικείαν Αγορανομικήν Επιτροπήν. 3)Αι δια της παρούσης αποφάσεως εξουσιοδοτούμεναι Αγορανομικαί Επιτροπαί οσάκις θα προβαίνωσιν εις κατάταξιν κέντρων λουτροπόλεων, ως και πόλεων εις ας υφίσταται Τουριστική Αστυνομία θα προσλαμβάνωσι και τον οικείον προϊστάμενον της Τουριστικής Αστυνομίας, εφ’ όσον ούτος έχει βαθμόν αξιωματικού. Η υπ’ αριθ. 140925/51 απόφασις ημών καταργείται. 5.Β.α.26-27 Αγορανομικός Κώδικας 